TEAMG พุ่งแรง 18% นักลงทุนเชื่อมั่น หลัง “ธีระชัย” ผถห. DITTO ถือหุ้นเพิ่ม 15.15%
TEAMG พุ่งแรง 18% นักลงทุนเชื่อมั่น หลัง “ธีระชัย" ผู้ถือหุ้นใหญ่ DITTO ถือหุ้นเพิ่ม 15.15% เดินหน้าประมูลงานโครงการภาครัฐ-เอกชน ดันผลงานโตแกร่งในอนาคต
TEAMG พุ่งแรง 18% นักลงทุนเชื่อมั่น หลัง “ธีระชัย" ผู้ถือหุ้นใหญ่ DITTO ถือหุ้นเพิ่ม 15.15% เดินหน้าประมูลงานโครงการภาครัฐ-เอกชน ดันผลงานโตแกร่งในอนาคต
6 ก.ย. 2565

ผู้สื่อข่าวรายงานวา วันนี้(6 ก.ย.65)ราคาหุ้นบริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ณ เวลา 10:24 น. อยู่ที่ระดับ 6.60 บาท บวก 1.00 บาท หรือ 17.86% ราคาหุ้นสูงสุดที่ระดับ 6.70 บาท ราคาต่ำสุด 5.65 บาท ด้วยมูลค่าซื้อขาย 348.46 ล้านบาท

โดยวันนี้ TEAMG เปิดเผยว่า ตามสรุปแบบ 246-2 ประจำวันที่ 31 สิงหาคม 2565โดยสำนักงานคณะกรรมการก ากับหลักทรัพย์และตลาดหลักทรัพย์ (ก.ล.ต.) ได้แจ้งว่า บริษัท เน็กซเตอร์ เวนเจอร์ จำกัด (“Nexter Ventures”) ได้จำหน่ายหุ้น TEAMG ซึ่งเป็นการจำหน่ายเมื่อวันที่ 25 สิงหาคม 2565 จำนวนหลักทรัพย์ที่จำหน่ายคิดเป็นร้อยละ 0.3382 ของสิทธิออกเสียงทั้งหมดของกิจการ และตามสรุปแบบ 246-2 ประจำวันที่ 2 กันยายน 2565 ได้แจ้งว่า นายธีระชัย รัตนกมลพร ได้เข้าซื้อหุ้นของบริษัทฯซึ่งเป็นการได้มาเมื่อวันที่ 1 กันยายน 2565 จำนวนหลักทรัพย์ที่ได้มารวมคิดเป็นร้อยละ 0.3521 ของสิทธิออกเสียงทั้งหมดของกิจการการเปลี่ยนแปลงดังกล่าว ทำให้โครงสร้างการถือหุ้นของบริษัท 10 ลำดับแรก มีการเปลี่ยนแปลงไปดังนี้

บริษัทขอเรียนชี้แจงว่า การเปลี่ยนแปลงโครงสร้างการถือหุ้นดังกล่าว ไม่มีผลกระทบต่อโครงสร้าง การบริหารงาน การจัดการ ตลอดจนนโยบายการดำเนินธุรกิจของบริษัทแต่อย่างใด ทั้งนี้บริษัทยังคงส่งเสริม ความร่วมมือทางธุรกิจกับ Nexter Ventures และ DITTO ภายใต้กรอบความร่วมมือของแต่ละบริษัทต่อไป
โดยก่อนหน้านี้นายธีระชัย รัตนกมลพร ผู้ถือหุ้นใหญ่ บริษัท ดิทโต้ (ประเทศไทย) จำกัด (มหาชน) หรือ DITTO ได้เข้าถือหุ้น TEAMG สัดส่วน 12.51%  (ข้อมูล วันที่ 6 พ.ค.65) ซึ่งได้กลายเป็นผู้ถือหุ้นใหญ่อันดับ 1 เหนือ บริษัท เน็กซเตอร์ เวนเจอร์ส จำกัด ในเครือ บริษัท ปูนซิเมนต์ไทย จำกัด(มหาชน) หรือ SCC ที่ถือหุ้นอยู่ 9.90%